೧೯೬೩ ಅಕ್ಕ, 'ಸಿಲ್ಲ ' ಕ್ಯಾನ್ಸರ್ ನಿಂದ ಮರಣಹೊಂದಿದಳು. 'ದುರಾಬ್' ಸೋದರ, ೭೫ ನೆ ವಯಸ್ಸಿನಲ್ಲಿ ಮೃತರಾದರು, ಅವರಿಗೂ ಮಕ್ಕಳಿಲ್ಲ. ಜೆ ರವರ ಕೊನೆಯ ತಮ್ಮ, 'ಜಿಮ್ಮಿ' ಕೇವಲ ೨೦ ವರ್ಷ ಬದುಕಿದ್ದರು. ಅವನನ್ನು ಕಂಡರೆ 'ಜೆ' ಗೆ,ಪ್ರಾಣ. ೧೯೩೬ ರಲ್ಲಿ ಏರ್ ಕ್ರಾಷ್ ನಲ್ಲಿ ಜಿಮ್ಮಿ ಮರಣವನ್ನಪ್ಪಿದ. ಇನ್ನೊಬ್ಬ ತಂಗಿ,'ರೋಢಬೆ' ಇಂಟೀರಿಯರ್ ಡೆಕೊರೇಟರ್, 'ಕರ್ನಲ್ ಲೆಸ್ಲಿ ಸಾಹ್ನಿ', ಆಕೆಯ ಪತಿ. ಕಾಲೇಜ್ ಮೆಟ್ಟಿಲನ್ನೂ ತುಳಿಯದ ಜೆ, ತಮಗೆ ತಂದೆಯಿಂದ ಕೊಡಲ್ಪಟ್ಟ ಜವಾಬ್ದಾರಿಯನ್ನು ಅತಿ ಪ್ರಶಸ್ತವಾಗಿ ನೆರವೇರಿಸಿ, ಅವರ ಪರಿವಾರಕ್ಕೆ ಸಹಾಯ ಸಲ್ಲಿಸಿದ, ಜೆಮ್ ಶೆಡ್ ಜಿ ಯವರ ಋಣವನ್ನು ಸ್ಪಲ್ಪಮಟ್ಟಿಗೆ ತೀರಿಸಿದರು. ಆದರ್ಶ, ದೇಶಪ್ರೇಮ, ತ್ಯಾಗ, ಬಲಿದಾನ, ಕರ್ತವ್ಯಪ್ರಜ್ಞೆ, ಮಾನವೀಯತೆ, ಪಾರದರ್ಶಿ ವ್ಯಕ್ತಿತ್ವ, ಸರಳತೆ, ಕಾರ್ಯತತ್ಪರತೆ, ಆತ್ಮವಿಶ್ವಾಸ, ಪರಿಶ್ರಮ, ಮುಂತಾದ ಸದ್ಗುಣಗಳ ಗಣಿಯಾಗಿದ್ದರು. ಇಂದಿಗೂ ಅವರು ಅನುಕರಣೀಯರು. ತಮಗಾಗಿ ಅವರು ಏನನ್ನೂ ಬಯಸಲಿಲ್ಲ. ತಮ್ಮದೇ ಆದ ಸ್ವಂತ ಮನೆಯೂ ಇರಲಿಲ್ಲ. ಪಾರ್ಸಿ ಟ್ರಸ್ಟ್ ನ ಬಂಗಲೆಯಲ್ಲಿ, ೧,೨೩೦ ರೂಪಾಯಿ ಬಾಡಿಗೆಕೊಟ್ಟು, ವಾಸಿಸುತ್ತಿದ್ದರು. ತಮ್ಮ ಕರ್ಮಭೂಮಿಯಾದ ಭಾರತಕ್ಕೂ, ತಮ್ಮ ಮಾತೃಭೂಮಿ ಫ್ರಾನ್ಸ್ ಗೂ, ನ್ಯಾಯ ಒದಗಿಸಿ, ಪ್ಯಾರಿಸ್ ನ ಮಣ್ಣಿನಲ್ಲಿ ತಮ್ಮ ತಂದೆತಾಯಿಗಳ ಸಮಾಧಿಗಳ ಬದಿಯಲ್ಲಿ ನಿರಂತರ ನಿದ್ರೆಯನ್ನು ಪಡೆದರು. ಇದನ್ನು ಅವರು ಕಷ್ಟಪಟ್ಟು ಗಳಿಸಿದ್ದು.
ಜೆಆರ್ಡಿಮೆಮೋರಿಯಲ್
'ಜೆ',ಪತ್ನಿ ಥೆಲ್ಮರ ಹಾಸಿಗೆ ದಿಂಬಿನ ಬಳಿ ಕುಳಿತು ಕಥೆ-ಪುಸ್ತಕ ಓದುತ್ತಿದ್ದರು
'ಥೆಲ್ಮ ಟಾಟಾ'ರವರ ಕೊಠಡಿ :
'ಜೆ' ರವರ ಪರಿವಾರದ ಸದಸ್ಯರು :